Uppeldi og menntun - 16.02.2007 , Blaðsíða 101 101 BIRNA M. SVANBJÖRNSDÓTT I R Þátttakendur Vorið 2003 voru spurningalistar lagðir fyrir foreldra 4 ? 12 ára barna ( árgangar ´ 99 ? ´ 91 ) , 10 stúlkna og 10 drengja í hverjum árgangi , eða samtals 180 aðila í viðkomandi skól - um . Þýðið var forráðamenn 433 barna og er því úrtakið 41,5% af þýðinu . Notuð var slembiúrtaksaðferð við val á úrtaki . Miðar með nöfnum allra stúlkna og drengja í hverjum árgangi voru settir í aðskilda kassa og síðan voru dregnir tíu miðar úr hvor - um kynjakassa . Mælitæki Gerður var spurningalisti sem var forprófaður af foreldrum úr foreldrafélögum skóla - hverfisins þar sem hann var lagður fyrir . Farið var með foreldrunum í gegnum það hvaða skilning þeir lögðu í mismunandi hugtök og tekið mið af athugasemdum þeirra . Spurningarnar skiptust í þrjá meginflokka og fengu forráðamenn allra aldurshópanna sömu spurningarnar . Þetta voru : ? Spurningar sem höfða til innsæis foreldranna í líðan og tilfinningar barna sinna , svo sem hvernig foreldrar telja að börnum sínum gangi í samskiptum við önnur börn . ? Spurningar um foreldrahlutverkið , þ.e. uppeldi og félagsmótun . Til dæmis var spurt hvernig foreldrar teldu sig í stakk búna til að ala barnið upp . ? Lýðfræðilegar spurningar , svo sem um aldur , kyn og menntun . Spurningarnar voru af þremur gerðum . Það voru raðkvarðaspurningar þar sem svarmöguleikar voru yfirleitt fimm , já / nei spurningar , stundum hálflokaðar , og nafn - kvarðaspurningar þar sem í sumum tilfellum var hægt að velja fleiri en einn svar - möguleika . Dæmi um svarmöguleika í raðkvarðaspurningu er : Mjög vel , nokkuð vel , sæmilega , ekki nógu vel , illa . Dæmi um hálflokaða já / nei spurningu er : Finnst þér skólinn taka á ábyrgan hátt þátt í uppeldi barnanna ? Já , að einhverju leyti , nei . Ef já , þá hvernig ? Nafnkvarðaspurning þar sem hægt var að velja fleiri en einn möguleika er t.d. : Á hvern hátt myndir þú kjósa að fá stuðninginn ? Í formi fyrirlestra , vinnu í skól - anum , námskeiðum , umræðuhópum , leshringjum , með persónulegri ráðgjöf , annan , þá hvern . Svarendum var auk þess gefinn kostur á því að bæta við orðum eða skýra svör sín ef þeim þótti þurfa . Spurningalistarnir voru sendir heim í lokuðum umslögum með nemendum úr skólanum í maí 2003 en kennarar tóku að sér að dreifa spurningalistunum og safna þeim saman . Því var ekki stýrt á nokkurn hátt hvort fleiri en einn spurningalisti færi inn á hvert heimili . Svarendur voru hvattir til að skila spurningalistanum þó að þeir af einhverjum ástæðum svöruðu ekki öllum spurningunum á honum og var unnið úr þeim þó að þeim væri ekki fullsvarað . Ítrekunarbréf var sent einu sinni til allra í úrtak - inu . Spurningalistarnir voru ekki rekjanlegir til svarenda á nokkurn hátt . Foreldrar gáfu upplýst samþykki .